གཞན་དགུན་ཁར་དགུ་དང་པོའི་དུས་གནམ་གཤིས་གྲང་མོ་བྱུང་ན་ཕྱི་ལོར་འབྲུ་རིགས་འོངས་ཆེ་བའི་རྟགས་དང༌།དགུ་གཉིས་པའི་དུས་གནམ་གཤིས་གྲང་ཞིང་རླུང་བུ་བྱུང་ན་དཀར་ཆུ་དང་ལོ་འབྲས་ལེགས་པའི་རྟགས།དབྱར་གནམ་གྲང་དུས་འབབ།དགུན་གནམ་དྲོད་དུས་འབབ་ཅེས་དབྱར་ཁ་གནམ་གཤིས་གྲང་ན་འབབ་པ་དང༌།དགུན་དུས་གནམ་གཤིས་དྲོད་ན་འབབ་པར་ངོས་འཛིན་བྱེད་པ་ཡིན།སྟོན་གྱི་དུས་སུ་ཆུ་མདོག་གློ་བུར་དུ་འགྱུར་ན་ཁ་བ་ངེས་པར་དུ་འབབ་པའི་རྟགས་དང༌།ཆུ་མིག་ཕྲ་མོ་གློ་བུར་དུ་སྐམ་པ་ཡིན་ན་གནམ་ཡེར་ཏེ་ཐང་བའི་རྟགས།བོད་ཟླ་བརྒྱད་དང་དགུ་པའི་ནང་སྐྱེ་དངོས་རྩི་ཤིང་ལ་མེ་ཏོག་བཞད་ན་ལོ་དེའི་དགུན་ཁར་ཁ་བ་ངེས་པར་འབབ་རྟགས།དགུན་དུས་ཉི་མ་སྤྲིན་གྱིས་སྒྲིབ་ཏེ་རབ་རིབ་ལས་མི་དྲོ་ན་ཡང༌།འཁྱག་པ་དང་གངས་ལས་འཁྱག་ཆུ་བཞུར་ན་ཁ་བ་ངེས་པར་དུ་འབབ་རྟགས་ཡིན།